
	1.
	Noteikumu projekts
 Kritēriji un kārtība izglītības apguvei ģimenē, tālmācībā un nepilna laika klātienē
	Iebildums
Darba devēji norāda, ka esošajā noteikumu redakcijā izvirzīto kritēriju novērtēšanas prakse nav pietiekami detalizēta, radot risku, ka pašvaldības piemēros atšķirīgu apstākļu novērtēšanu. Lūdzam izvērtēt nepieciešamību precizēt vai skaidrot tiesību aktā paredzēto kritēriju novērtēšanas tvērumu, piemēram, kādi apstākļi ir par pamatu pašvaldības negatīva lēmuma pieņemšanai. 
Piedāvātā redakcija
-
	Liene Voroņenko (LDDK)

	2.
	Noteikumu projekts
31. Izglītības iestāde nodrošina tiešo kontaktu starp pedagogu un izglītojamo ne mazāk kā 30% no kopējā valsts izglītības standartā noteiktā izglītības programmas apjoma. Izglītības iestāde izstrādā kārtību kā tiks nodrošināts tiešā kontakta īpatsvars, tai skaitā paredzot tiešā kontakta iespējas katrā mācību priekšmetā (kursā).
	Iebildums
Lai gan darba devēji atzinīgi vērtē paredzēto klātienes sadarbību starp pedagogu un izglītojamo, aicinām vērtēt, kā tieši noteiktais procentuālais apjoms korelē ar specifisko mācīšanās veidu - tālmācība un reāli ieviešams / nodrošināms, piemēram, bērniem diasporā. 
Piedāvātā redakcija
-
	Liene Voroņenko (LDDK)

	3.
	Noteikumu projekts
 Kritēriji un kārtība izglītības apguvei ģimenē, tālmācībā un nepilna laika klātienē
	Priekšlikums
Lūdzam tiesību aktā vai tā anotācijā sniegt skaidrojumu - ja pašvaldība sniedz negatīvu izvērtējumu jebkurā no situācijām un vecāks to apstrīd Administratīvā procesa likuma ietvaros, vai līdz galīgā lēmuma pieņemšanai vecākam ir tiesības izmantot viņa izvēlēto mācību formu vai var izmantot tikai klātienes mācību risinājumu, ko nodrošina pašvaldība. Minētajā situācijā aicinām vērtēt šī brīža saistītajos likumos noteikto atbildību vecākiem par bērna izglītības ieguves nodrošināšanu un mazināt interpretācijas risku izvērtējuma piemērošanas ietekmei uz šo atbildību. 
Piedāvātā redakcija
-
	Liene Voroņenko (LDDK)



